# **Forskrift om endringer i forskrift om landtransport av farlig gods**

Fastsatt av Direktoratet for samfunnssikkerhet og beredskap xx.xxxx.xxxx med hjemmel i lov 14.juni 2002 nr 20 om vern mot brann, eksplosjon og ulykker med farlig stoff og om brannvesenets redningsoppgaver (brann- og eksplosjonsvernloven) §§ 5, 6, 11, 22 og 43 bokstav d, jf. delegeringsvedtak 1. september 2003 nr. 1161.

I

I forskrift 1. april 2009 nr. 384 om landtransport av farlig gods gjøres følgende endringer:

**§ 2 tredje ledd bokstav b) skal lyde**

transport av farlig gods *som foretas av mobile maskiner og* det farlige godsetbrukes av den mobile maskinen *selv.*

**§ 3 første ledd klasse 4.1 skal lyde:**

## *Klasse 4.1 Brannfarlige faste stoffer,* selvreaktive stoffer, *polymeriserende stoffer* og faste eksplosivstoffer som er gjort ufølsomme

**§ 7 andre ledd skal lyde:**

## *Dersom det likevel er påkrevet med opphold under transporten, skal oppholdet foregå på et egnet sted vurdert ut ifra hensynet til både sikkerhet og sikring.*

**§ 10 andre ledd bokstav a) skal lyde:**

## *transport av farlig gods som ikke krever merking med oransje skilt etter ADR/RID 5.3.2.*

**§ 17 skal lyde:**

§ 17 Transport av farlig gods på buss

*Passasjerer på buss kan kun ta med farlig gods som er til eget personlig bruk og emballert i originalemballasje, dersom busselskapet tillater det. Dette inkluderer publikumstilgjengelig fyrverkeri og ammunisjon til håndvåpen. Andre eksplosive stoffer og gjenstander er det ikke tillatt å transportere på buss med passasjerer.*

**I kapittel 3 skal ny § 18 a lyde:**

*§ 18 a Bruk av ekstra store kjøretøykombinasjoner*

*Kjøretøy som transporterer farlig gods og som skal ha særskilt godkjenning etter ADR del 9, som FL, AT, EX/II eller EX/III -kjøretøyer, skal ikke inngå i modulvogntog eller andre vogntog som overstiger de vekter og dimensjoner som er angitt av forskrift 25. januar 1990 nr. 92 om bruk av kjøretøy § 5-4.*

**I kapittel 3 skal ny § 18 b lyde:**

*§ 18 b Tanktransport av UN 3375, mellomprodukt for sprengstoff*

*Produkter klassifisert og godkjent som UN 3375 AMMONIUMNITRAT EMULSJON, LØSNING eller GEL, flytende eller fast stoff, og som har bestått testene a, b og c i testserie 8 i UN Testmanualen, del I seksjon 18, kan transporteres uten at egnetheten for transport i tank er ytterligere bevist ved prøving, dersom transporten skjer i tank som er tilvirket av aluminium. Når det benyttes aluminiumstank for UN 3375 på mobile tilvirkningsenheter for eksplosiver (MEMU), kreves det ikke sprengblekk eller andre særskilte trykkavlastningsordninger på tanken.*

*Denne bestemmelsen gjelder ikke for transport i multimodale tanker.*

**§ 34 første ledd skal lyde**

Vedtak fattet av DSB kan påklages til Justis – og *beredskapsdepartementet.*

II

Endringene trer i kraft 1. januar 2019.